Rijeka, 20. siječnja 2019.g.

**PRIOPĆENJE ZA MEDIJE**

**NA KORZU POČELO POSTAVLJANJE KALEIDOSKOPA ZA OTVARANJE EPK**

**Na tri lokacije u središtu grada započeli su radovi na postavljanju kaleidoskopa za potrebe Otvaranja Europske prijestolnica kulture 1. veljače.**

Montažni kaleidoskopi postavljajuju se na samom Korzu **ispred Robne kuće Korzo, ispod Gradske ure i na Trgu 111. brigade HV.**

U sklopu programa Otvaranja EPK **kaleidoskopi će biti otvoreni za posjetitelje koji će prolazeći kroz paviljone vidjeti svoj odraz** u bočnim zidovima – ogledalima kao i odraz crteža s poda. Koncept oslikanog poda velikog kaleidoskopa prenijet će na posjetitelje duh samog događaja te ih uvesti u novi neobičan svijet, **Operu Industriale**, središnje događanje programa **Otvaranja EPK**.

**U oslikavanju podova sudjeluju studenti riječke Akademije primijenjenih umjetnosti APURI, 70 učenika i deset profesora Škole za primijenjenu umjetnost u Rijeci i riječki grafitteri freelanceri Vladimir Tomić MOSK i Bojan Burić.**

**Među studentima APURI proveden je natječaj na kojem je pobijedila Doria Valović, studentica 1. diplomske godine slikarstva. Petero studentica i studenata radove je izvodilo u skladištima Vika, u Ulici Milutina Barača pod paskom koordinatora Radovana Kunića.**

Unaprijed zahvaljujem na objavi i srdačno Vas pozdravljam.

**Rijeka 2020**

Odnosi s medijima – Edi Jurković

edi.jurkovic@rijeka2020.eu, M. 099 220 5612